Държавен вестник, бр. 96, 2009 г., стр. 17

БРОЙ  96	
Д Ъ Р Ж А В Е Н  В Е С Т Н И К 	
СТР.  17  
над покривното покритие и над разположените 
на разстояние до 2 m от него части, изпъкващи 
над покрива (капандури, оберлихти и др.); при 
покривни конструкции, изпълнени от продукти 
с клас по реакция на огън не по-нисък от А2, 
брандмауерът достига плътно до покрива;
2. сгради от класове на функционална по-
жарна опасност Ф1 – Ф4 от всички степени 
на огнеустойчивост достига до покривното 
покритие и пресича всички части на сградата, 
изпълнени от продукти с класове по реакция 
на огън В – F, включително и покритието;
3. сгради с външни стени, изпълнени от 
продукти с класове по реакция на огън В – F, 
брандмауерът се предвижда на разстояние най-
малко 0,3 m извън стените и стрехите; това 
изискване може да не бъде изпълнено, в случай 
че брандмауерът достига до разделителна ивица 
по стрехите и стените или фасадата, изпълнени 
от продукти с клас по реакция не по-нисък 
от А2, с широчина от двете му страни не по-
малка от 0,9 m; при покриви и външни стени, 
изпълнени от профилирани метални листове 
(трислойни, панели тип „сандвич“) и с топло-
изолация от продукти с класове по реакция на 
огън В – F, брандмауерът се проектира така, 
че да ги пресича, без да излиза извън фасадата, 
като се изпълнява и разделителна ивица.
Чл. 20. (1) Вратите и затварящите устрой-
ства за защита на отвори в брандмауери с REI 
120 се предвиждат с огнеустойчивост ЕІ 90 и 
се изпълняват от строителни продукти с ми-
нимален клас по реакция на огън В. Вратите 
се оборудват с устройства за самозатваряне, а 
прозорците се предвиждат неотваряеми.
(2) Вратите и затварящите устройства за 
защита на отвори в брандмауери с REI 180 и 
REI 360 се предвиждат с огнеустойчивост ЕІ 120.
(3) Отворите се проектират с допустима обща 
площ, която не превишава 25 % от площта на 
съответния брандмауер.
Чл. 21. В случай че брандмауерът се пред-
вижда на място, където две крила от една 
сграда със стени, изпълнени от продукти с 
клас по реакция не по-нисък от А2, или две 
отделни сгради със стени, изпълнени от същите 
строителни продукти, се долепват под ъгъл, 
хоризонталното разстояние между най-близките 
отвори в стените е не по-малко от 4 m. Когато 
няма друга техническа възможност, отворите се 
защитават с врати и със затварящи устройства 
с огнеустойчивост ЕІ 60 и с минимален клас 
по реакция на огън В.
Раздел III
Пожарозащитни стени
Чл. 22. (1) Пожарозащитните стени се про-
ектират с огнеустойчивост REI 60 (или EI 60) 
и се изпълняват от строителни продукти с клас 
по реакция не по-нисък от А2.
(2) Пожарозащитните стени се предвиждат 
за разделяне на помещения от различен клас 
на функционална пожарна опасност, както и за 
отделяне на производства с различна категория 
по пожарна опасност Ф5А – Ф5Д.
(3) Вратите и затварящите устройства за 
защита на отвори в пожарозащитните стени се 
предвиждат с огнеустойчивост ЕІ 60, пригодени 
за самозатваряне и изпълнени от продукти с 
минимален клас по реакция на огън В.
Раздел ІV
Хоризонтални пожарни прегради
Чл. 23. Хоризонталните пожарни прегради 
служат за ограничаване на разпространяването 
на пожар във вертикална посока. Те се про-
ектират като подови, тавански и междинни (в 
обема на помещение и етаж за обособяване на 
технологични проходи, коридори и др.) кон-
струкции, изпълнени от строителни продукти 
с клас по реакция на огън не по-нисък от А2, 
и с огнеустойчивост най-малко REI 60.
Чл. 24. (1) Отворите в хоризонталните по-
жарни прегради се защитават с автоматични 
затварящи устройства с огнеустойчивост най-
малко EI 60, изпълнени от строителни продукти 
с клас по реакция на огън не по-нисък от А2, 
които  блокират и работата на преминаващите 
през тях съоръжения (трансмисии, транспортни 
ленти, шнекове и др.). 
 (2) Разрешава се общата площ на отворите 
в хоризонталните пожарни прегради да е до 
0,2 % от нормативно допустимата площ на 
съответния пожарен сектор.
Раздел V
Пожарозащитни преддверия
Чл. 25. (1) Пожарозащитните преддверия се 
предвиждат за отделяне на взривоопасни поме-
щения, когато се налага те да имат технологична 
или друга връзка със съседни невзривоопасни 
помещения, за осигуряване на незадимяване на 
стълбищните клетки във високите сгради и др. 
В обема на преддверието се създава постоянно 
повишено налягане 20 Ра.
(2) Конструктивните елементи на пожаро-
защитните преддверия се изпълняват от строи-
телни продукти с клас по реакция не по-нисък 
от А2 и с огнеустойчивост REI 60 (EI 60). От-
ворите за преминаване през тях се защитават 
със самозатварящи се димо- и газоуплътнени 
врати с огнеустойчивост EI 60.
(3) Пожарозащитните преддверия се проек-
тират така, че вратите им да се отварят към 
невзривоопасните помещения. При преддверия, 
проектирани за осигуряване на незадимяване в 
стълбищните клетки, посоката на отваряне на 
вратите се съобразява с посоката на евакуация.
Чл. 26. Между съседни помещения от кате-
гории по пожарна опасност Ф5В – Ф5Д, при 
които отворите в пожарозащитните стени не 
могат да бъдат защитени с врати или капаци,